S-a aflat de ce a murit tânăra de 19 ani din Brașov la o săptămână după ce a născut. Rezultatul necropsiei a ajuns pe masa procurorilor care anchetează cazul
Tânăra de 19 ani care a murit la Spitalul Județean de Urgență Brașov, la o săptămână după ce a născut pe cale naturală, avea o infecție bacteriană, arată rezultatul necropsiei transmis procurorilor care anchetează împrejurările în care a survenit decesul. Femeia, mamă a doi copii, a ajuns de la Maternitate la Spitalul de Urgență în șoc toxico-septic.